ທະຫານ ສຫລ ແລະຍີ່ປຸ່ນ ຊອກຄົ້ນຫາ ພວກຫາຍສາບສູນ
ກຳລັງທະຫານສະຫະລັດ ແລະຍີ່ປຸ່ນ ປະຕິບັດງານຂັ້ນສຸດທ້າຍ ຊອກຫາພວກທີ່ຫາຍສາບສູນ ຈາກໄພສຸນາມິ
ທະຫານຂອງຍີ່ປຸ່ນແລະສະຫະລັດ ຈຳນວນຫຼາຍພັນຄົນ ໄດ້ສົມທົບກຳລັງກັນໃນວັນສຸກມື້ນີ້ ໃນການປະຕິບັດງານ ຂັ້ນສຸດທ້າຍເປັນເວລາ 3 ມື້ເພື່ອຊອກຄົ້ນຫາພວກທີ່ຍັງ ຫາຍສາບສູນ ຫຼັງຈາກໄດ້ເກີດແຜ່ນດິນໄຫວ ທີ່ມີຄວາມ ແຮງ 9 0 ແລະຟອງຍັກສຸນາມິທີ່ຕິດຕາມມາໃນພາກຕາ ເວັນອອກສຽງເໜືອຂອງຍີ່ປຸ່ນເມື່ອ 3 ອາ ທິດກ່ອນ ການປະຕິບັດງານທີ່ວ່ານີ້ ຈະມີເຮືອບິນ 120 ລຳແລະກຳ ປັ່ນ 65 ລຳເຂົ້າຮ່ວມແລະຈະກວມເອົາ 3 ແຂວງທີ່ໄດ້ຮັບ ຜົນກະທົບຮ້າຍແຮງສຸດ ຈາກໄພທຳມະຊາດທັງສອງທີ່ ເຮັດໃຫ້ມີຜູ້ເສຍຊີວິດແລ້ວ 11,400 ຄົນ ແລະຍັງຫາຍ ສາບສູນຫຼາຍ ກວ່າ 16,500 ຄົນ ໄພແຜ່ນດິນໄຫວແລະຟອງຍັກສຸນາມິທີ່ວ່ານີ້ຍັງໄດ້ສ້າງ ຄວາມເສຍຫາຍໃຫ້ແກ່ລະບົບເຮັດຄວາມເຢັນຂອງໂຮງ ໄຟຟ້ານິວເຄລຍ Fukushima ທີ່ພາໃຫ້ມີກຳມັນຕະ ພາບລັງສີຮົ່ວໄຫຼ ອອກມາໃນຫຼາຍໆຮູບແບບນັ້ນ ໃນການຖະແຫຼງຕໍ່ສະພາແຫ່ງຊາດໃນວັນສຸກມື້ນີ້ ນາຍົກລັດຖະມົນຕີຍີ່ປຸ່ນທ່ານ Naoto Kan ໄດ້ຕຳໜິຕິຕຽນພວກບໍລິຫານງານຂອງໂຮງໄຟຟ້າດັ່ງກ່າວ ຄືບໍລິສັດພະລັງານໄຟ ຟ້າໂຕກຽວ ຫຼື TEPCO ທີ່ໄດ້ທຳການກະກຽມບໍ່ພຽງພໍ ເພື່ອປ້ອງກັນຟອງຍັກສຸນາມິ ແຕ່ແນວໃດກໍຕາມຜູ້ນຳຍີ່ປຸ່ນໄດ້ໃຫ້ການຄໍ້າປະກັນຕໍ່ປະຊາຊົນວ່າຍັງບໍ່ມີກຳມັນຕະພາບ ລັງສີທີ່ເປັນອັນຕະລາຍ ຢູ່ນອກບໍລິເວນລັດສະໝີ 20 ຫຼັກກິໂລແມັດຫ່າງຈາກໂຮງໄຟຟ້າ ທີ່ໄດ້ປະກາດໄປແລ້ວນັ້ນ ພວກນັກຊ່ຽວຊານດ້ານອຸດສາະຫະກຳນິວເຄລຍຈາກສະຫະລັດ ຝຣັ່ງ ແລະບ່ອນອື່ນໆ ໄດ້ໄປ ເຖິງຍີ່ປຸ່ນແລ້ວຫຼືບໍ່ກໍພວມຢູ່ໃນລະຫວ່າງການເດີນທາງເພື່ອໃຫ້ການຊ່ອຍເຫຼືອແກ່ ບໍລິສັດໄຟຟ້າ TEPCO ແລະຫຸ່ນຍົນພິເສດກໍໄດ້ມີການຈັດສົ່ງໄປແລ້ວເພື່ອຊ່ອຍໃນການ ປະຕິບັດງານຢູ່ໃນບ່ອນທີ່ບໍ່ປອດໄພສຳລັບມະນຸດ